Physena madagascariensis

Ny Physena madagascariensis dia zavamaniry mamony, ao amin' ny fianakaviana Physenaceae, anisan' ny karazana roa ao amin' ny vondron-karazana Physena (ny iray hafa dia ny Physena sessiliflora)"60. Physena madagascariensis Steud", relationsgspm.wixsite.com"Physena madagascariensis Thouars ex Tul. ", mg.chm-cbd.net.

 Famariparitana 
Mety hahatratra 5 ka hatramin' ny 10 m ny haavon' ny Physena madagascariensis. Diôika ity zavalanity ity (misaraka ny zavamaniry lahy sy ny zavamaniry vavy). Tsy misy felany hita maso ny voniny: manana lahimbony mena ny voniny lahy, fa ny voniny vavy kosa manana tahom-bavimbony lava sy maitso. Diriopy maina saika boribory tsara, misy vihy roa boribory na miendrika voa ny voany. Mamony sy mamoa isan-taona ny Physena madagascariensis, ary ny rivotra ihany no mamindra ny vovobony.

 Toerana tiany aniriana sy faritra ahitana azy 
Miparitaka any amin' ny faritra avaratra sy amin' ny morontsiraka atsinanan' amin' i Madagasikara, hatrany Tolagnaro ny Physena madagascariensis. Maniry any anaty ala isan-karazany - amorontsiraka, manomboka amin' ny haambo ambany ka hatramin' ny avo (hatramin' ny 1 500 m) - amin' ny toetany mando, somary maina na tena maina, eo amin' ny karazana tany samihafa (fasika, vato, antsanga).

 Anarany amin' ny teny malagasy 
Indreto ny anaran' ny Physena madagascariensis amin' ny teny malagasy, araka ny voalaza ao amin' ny Rakibolana sy Rakipahalalana malagasy: falinandro, fanavimangoka, mangidy, mangily, raisaonjo, ramangaoka, ramangoka, ramirepitra, rasahonjo, resaonjo, resonjo, sany, sararisoa, tanatanapotsy, tangentoloho, tsarasoa, voaranto, voaronty, zanaharimanatrika"Physena", tenymalagasy.org"Anaram-java-maniry ara-tsiansa - P", tenymalagasy.org.

 Fampiasana azy nentim-paharazana 
Ny Physena madagascariensis dia ampiasaina betsaka amin' ny fitsaboana nentim-paharazana malagasy: fanaintainan' ny lamosina, fanaviana, tazomoka, splenômegaly (fitomboan' ny sarakaty), aretin-tenda, lany ra, fanaintainan' ny nify; fery mifandray amin' ny aretina azo amin' ny firaisana ara-nofo. Loharano iray hafa no mamaritra fa amin' ny fitsaboana nentim-paharazana malagasy dia ampiasaina amin' ny fitsaboana ny arenin-teda (pharyngitis) ny fakan' ny Physena madagascariensis"Tohiravina 3 PDF", fr.scribd.com.

 Rohy ivelany 

 USDA, ARS, Germplasm Resources Information Network. Physena madagascariensis in the Germplasm Resources Information Network (GRIN), U.S. Department of Agriculture Agricultural Research Service.

 Jereo koa 

 Physena

 Physena sessiliflora

 Loharano sy fanamarihana